**Oscar-Claude Monet** (født 14. november 1840 i Paris i Frankrike, død 5. desember 1926) var en fransk impresjonistisk maler.

Liv og virke
------------

Claude Monets hus og hage i Giverny, fotografert 2013.
### Bakgrunn

Som femåring flyttet han med sin familie til Le Havre, hvor han senere begynte på tegneskole.

Claude Monet hadde i utgangspunktet tenkt å bli tegner, men da han var atten år ble han overtalt til å begynne å male av maleren Eugene Boudin. Monet reiste til Paris og begynte å studere malerkunst der.

### Impresjonismen

Han etablerte seg som landskapsmaler, og malte alltid sine landskapsbilder utendørs foran motivet; han mente bildene måtte ferdigstilles på stedet. Han arbeidet raskt for å feste til lerretet de fargene han så rundt seg; han tok seg ikke tid til å blande farger på paletten, men la fargene rett på lerretet med lette strøk.

Monet var sentral i utviklingen av kunstretningen som i ettertid er kjent som impresjonismen. Ordet stammer fra det franske «impression» som betyr «inntrykk». Disse malerne var ikke så opptatt av motivet som av inntrykkene de fikk av naturen. Monet sa engang at han ønsket at han ble født blind og så fikk synet tilbake, slik at han kunne ha begynt å male uten å vite *hva* han malte. Monet malte ofte flere bilder av samme motiv, men med forskjellige farger og lyssetting.

Det bildet som gav denne kunstnergruppen navnet impresjonister, er Monets kjente bilde «Impresjon av soloppgang».

Monet malte ofte serier med bilder av det samme motivet, malt på forskjellige tider av dagen eller på forskjellige årstider. På denne måten fikk han vist hvordan et motiv skifter karakter avhengig av lys og farge. Katedralbildene er eksempler på en slik serie.

Algerie 1861
------------

I juni 1861 sluttet Monet seg til det første regimentet av det afrikanske lettkavaleriet som var utstasjonert i Algerie, Der skulle han etter planen være utstasjonert i en periode på 7 år. Men bare to år senere ble han hardt rammet av tyfoidfeber. Hans tante, Marie-Jeanne Lecadre, intervenerte ham for å få ham ut av hæren dersom han gikk med på å fullføre et kunst-kurs ved en kjent kunstskole.

### England 1870

Etter utbruddet av den fransk-prøyssiske krig i juli 1870 søkte Monet tilflukt i England i september dette året. Mens han var der studerte han maleriene til kjente kunstnere som John Constable og William Turner Joseph Mallord. 

### Nederland

I mai 1871 forlot han London for å flytte til Zaandam, i Nederland, hvor han gjorde tjuefem malerier og det nederlandske politiet mistenkte ham for å drive revolusjonære aktiviteter mot staten. I oktober eller november 1871, vendte han tilbake til Frankrike. Monet levde fra desember 1871 til 1878 i Argenteuil, en landsby på høyre bredd av Seinen nær Paris. I 1874 kom han tilbake til Nederland.

Monet og Camille Doncieux hadde giftet seg rett før krigen, den 28. juni 1870. Og etter deres ekskursjon til London og Zaandam, hadde de flyttet til Argenteuil, i desember 1871. Det var på denne tiden at Monet malte ulike arbeider av det moderne liv. Camille ble syk i 1876. De hadde en sønn sammen, Michel, som ble født den 17. mars 1878. Den 5. september 1879, døde Camille Monet av bekkenkreft i en alder av 32 år, Monet malte henne da hun lå på dødsleiet.

### Bærum 1895

Vinteren 1895 besøkte han sin stesønn som var gift med en norsk kvinne og han oppholdt seg i Sandvika i Bærum og malte en rekke bilder med lokale motiver. Det mest kjent er gamle Løkke bro i Sandvika. Maleriet ble hjemkjøpt på 1990-tallet da det var lagt ut for salg. Kjøpet ble finansiert av Den norske Arbeidsgiverforening, nå NHO. Maleriet befinner seg i Nasjonalgalleriets samlinger. Et annet kjent bilde med lokalt motiv er Kolsåstoppen.

### Bortgang og minnesmerker

Claude Monet døde 5. desember 1926 i Giverny, 86 år gammel. Han ligger gravlagt i Giverny. Claude Monets allé i Sandvika er oppkalt etter ham.

Galleri
-------

* Impression Soloppgang (1872)Impression Soloppgang (1872)
* Dame med parasollDame med parasoll
* Le Havre (1874)Le Havre (1874)
* Argenteuil (1875) Musée de l'Orangerie, ParisArgenteuil (1875) Musée de l'Orangerie, Paris
* Vår ved Seinen (1875)Vår ved Seinen (1875)
* Gare Saint-Lazare (1877)Gare Saint-Lazare (1877)
* Gare Saint-Lazare (1877)Gare Saint-Lazare (1877)
* Valmueåker ved Giverny (1885) Museum of fine Art, Boston.Valmueåker ved Giverny (1885) Museum of fine Art, Boston.
* Regnvær, Etretat (1886). Nasjonalgalleriet, Oslo.Regnvær, Etretat (1886). Nasjonalgalleriet, Oslo.
* Rouen Cathedral Façade and Tour d'Albane (1894). Museum of fine Art, Boston.Rouen Cathedral Façade and Tour d'Albane (1894). Museum of fine Art, Boston.
* Høystakk i motlys (1891). Minneapolis Institute of Art.Høystakk i motlys (1891). Minneapolis Institute of Art.
* Sandvika i snø (1895). Latvias museum for utenlandsk kunst i Riga.Sandvika i snø (1895). Latvias museum for utenlandsk kunst i Riga.
* Bjørnegård i Bærum (1895)Bjørnegård i Bærum (1895)
* Løkke bro (1895). Art Institute of ChicagoLøkke bro (1895). Art Institute of Chicago
* Kolsåstoppen (1895)Kolsåstoppen (1895)
* Vannliljer (1899)Vannliljer (1899)
* Japansk bru og vanliljedammen, Giverny (1899)Japansk bru og vanliljedammen, Giverny (1899)
* Parlamentsbygningen i sol (1903)Parlamentsbygningen i sol (1903)
* Waterloo Bridge (1903)Waterloo Bridge (1903)
* Wisteria (ca. 1925)Wisteria (ca. 1925)

Han malte også en rekke malerier med forskjellige teknikker og uttrykk av klippene i Étretat.

Referanser
----------

1. ↑   Brockhaus Enzyklopädie, brockhaus.de, besøkt 9. oktober 2017[Hentet fra Wikidata]
2. 1 2   Archive of Fine Arts, cs.isabart.org, abART person-ID 14410, besøkt 1. april 2021[Hentet fra Wikidata]
3. 1 2   BeWeb, BeWeB person-ID 1742, besøkt 12. februar 2021[Hentet fra Wikidata]
4. ↑   Hrvatska enciklopedija, Hrvatska enciklopedija-ID 41672[Hentet fra Wikidata]
5. 1 2   Kunstarkivet, abART person-ID 14410[Hentet fra Wikidata]
6. ↑   Claude Monet: Life and Art, side(r) 5[Hentet fra Wikidata]
7. ↑   vocab.getty.edu[Hentet fra Wikidata]
8. 1 2   Encyclopædia Britannica Online, Encyclopædia Britannica Online-ID biography/Claude-Monet[Hentet fra Wikidata]
9. ↑   Babelio, Babelio forfatter-ID 153770[Hentet fra Wikidata]
10. ↑   www.bbc.co.uk[Hentet fra Wikidata]
11. ↑   «Claude Monet (1840-1926)», publisert i BBC Online[Hentet fra Wikidata]
12. ↑  ; *Union List of Artist Names*.

Eksterne lenker
---------------

* (en) Claude Monet – kategori av bilder, video eller lyd på Commons Rediger på Wikidata

* (en) Claude Monet – galleri av bilder, video eller lyd på Commons Rediger på Wikidata
* (en) Claude Monet på Internet Movie Database Rediger på Wikidata

* (sv) Claude Monet i Svensk Filmdatabas Rediger på Wikidata

* (fr) Claude Monet på Allociné Rediger på Wikidata

* (en) Claude Monet hos The Movie Database Rediger på Wikidata
* (en) Claude Monet på Discogs Rediger på Wikidata

* (en) Claude Monet på MusicBrainz Rediger på Wikidata
* (en) Art of Monet webgalleri
* (en) Claude Monets malerier fra Norge
* (en) Claude Monet

  

Portal: Kunst

|  |  |
| --- | --- |
| Oppslagsverk/autoritetsdata | Store norske leksikon **·** Lokalhistoriewiki **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** Encyclopædia Universalis **·** Encyclopædia Universalis **·** Nationalencyklopedin **·** BIBSYS **·** BIBSYS **·** Kunstindeks Danmark **·** Geni **·** WikiTree **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** ULAN **·** NLA **·** NDL
 |